De havde håbet på en lønstigning på 2,75 kroner, de 88 strejkende arbejdere på Aalborg Portland, men må nøjes med 2 kroner. Altså 75 ører mindre end de gik ind til forhandlingerne med. - Det var det mindste vi kunne få, så det var ikke ligefrem noget vi klappede i hænderne over, siger tillidsmand, Harry Andersen. Mandag mødtes arbejderne til et møde klokken 07.00 om morgenen. Det fortsatte i en times tid, hvorefter forhandlingerne om lønstigningen blev indledt. Omkring klokken 11 stod det klar for de 88 strejkende arbejdere, at det ikke var muligt at hente mere end lønstigningen på de 2 kroner. Arbejdet blev derfor genoptaget mandag kort før middag. Se TV2/NORDs indslag om den afsluttede strejke ved at klikke på play ikonet øverst.

Opsummering:
De strejkende arbejdere på Aalborg Portland har genoptaget arbejdet efter forhandlinger om lønstigning, men arbejderne er ikke just begejstrede.